মিঠুন-সৌম্যকে অনাপত্তিপত্র না দেওয়ার কারণ ব্যাখ্যা বিসিবির | ভোরের খবর ২৪
Home খেলা মিঠুন-সৌম্যকে অনাপত্তিপত্র না দেওয়ার কারণ ব্যাখ্যা বিসিবির
সংযুক্ত আরব আমিরাতে আফগানিস্তান প্রিমিয়ার লিগ (এপিএল) খেলতে গেছেন তাসকিন আহমেদ। সেখানে খেলার ডাক পেয়েছিলেন সৌম্য সরকার ও মোহাম্মদ মিঠুনও। তবে বিসিবি অনাপত্তিপত্র না পাওয়ায় যাওয়া হয়নি তাদের। বিসিবি সিইও নিজামউদ্দিন চৌধুরী এই দুই ক্রিকেটারকে অনাপত্তিপত্র না দেওয়ার কারণ ব্যাখ্যা করেছেন।
এবারের আফগান প্রিমিয়ার লিগে কান্দাহার নাইটসের হয়ে খেলার কথা ছিল সৌম্য ও মিঠুনের। ব্যাগ গুছিয়েই অপেক্ষায় ছিলেন তারা। তবে বিসিবির সায় না পাওয়ায় বদলাতে হয় পরিকল্পনা। বরং জাতীয় লিগের পরের রাউন্ডের জন্যই ব্যস্ত হতে হচ্ছে তাদের। সামনে জিম্বাবুয়ে সিরিজে কয়েকজন সিনিয়র ক্রিকেটারের চোট সমস্যা আছে। সব ফরম্যাটেই তাই দরকার পড়তে পারে পাইপলাইনে থাকা ক্রিকেটারদের।
জিম্বাবুয়ের বিপক্ষে সিরিজের ভাবনাতেই আপাতত ফ্রেঞ্চাইজি টি-টোয়েন্টিতে ক্রিকেটারদের পাঠাতে রাজি হয়নি বিসিবি, ‘নির্বাচকদের তাদের নিজেদের পরিকল্পনা আছে। আমরা এই জন্য আমাদের জাতীয় লীগে খেলা অনেক ক্রিকেটারকে এনওসি দেই নি। আমাদের অনেক কিছুই বিবেচনা করতে হয়।’
সিইও জানান জাতীয় লিগ খেলিয়ে জিম্বাবুয়ের বিপক্ষে টেস্ট সিরিজের ক্রিকেটারদের তৈরি রাখার ভাবনাও কাজ করেছে এনওসি না দেওয়ার ক্ষেত্রে , ‘দীর্ঘ পরিসরে ক্রিকেটারদের কিছু বিষয় দেখার আছে। নির্বাচকরা চাচ্ছে, আমাদের যে কয়জন সম্ভাব্য ক্রিকেটার আছে, তাঁরা লঙ্গার ভার্সনের ক্রিকেট খেলুক। আর আমাদের জাতীয় ক্রিকেট খুবই গুরুত্বপূর্ণ। যারা আগামী সিরিজে খেলতে পারে, সম্ভাব্য তালিকায় আছে, তাদের আমরা দেখতে চাচ্ছি। ’
কৃত্রিম ডিমের পর এবার প্লাস্টিক চালের আতঙ্ক